CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ.CON-03/09TÈCNICS/TÈCNIQUES SUPERIORS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1184)
  + [Valencià](/va/acuerdo/1184)






Selector de idioma

Leer

* [Español](/es/acuerdo/1184)
* [Valencià](/va/acuerdo/1184)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ.CON-03/09TÈCNICS/TÈCNIQUES SUPERIORS[Butlletí Oficial Universitat d'Alacant](/ca/Publicacion)
========================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ.CON-03/09TÈCNICS/TÈCNIQUES SUPERIORS

Data d'aprovació
:   12/06/2009

Data de publicació
:   17/06/2009

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1184.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1184)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1184)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ.CON-03/09TÈCNICS/TÈCNIQUES SUPERIORS&url=https://www.boua.ua.es/va/acuerdo/1184)

**Títol:** CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D'ADMINISTRACIÓ.CON-03/09TÈCNICS/TÈCNIQUES SUPERIORS

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** divendres, 12 de juny de 2009

CONVOCATÒRIA DE CONCURS INTERN DE PROVISIÓ DE LLOCS DE TREBALL DE LA PLANTILLA DE PERSONAL D’ADMINISTRACIÓ.  
CON-03/09                                       
 TÈCNICS/TÈCNIQUES SUPERIORS  
    
 A l’efecte de proveir per personal de plantilla de la Universitat els llocs d’administració especial detallats en l’annex I i, si escau, els de l’annex II, es publica aquesta convocatòria, que es regirà per les següents:  
    
 BASES  
    
 1. Normativa  
 Aquesta convocatòria es regirà per les bases generals d’aplicació en els concursos per a la provisió de llocs de treball del personal d’administració i serveis en la Universitat d’Alacant, aprovades per Consell de Govern de 30 de juliol de 2008 (BOUA de 5 de setembre) i altra normativa d’aplicació que regula aquesta matèria.  
    
 2. Requisits  
 2.1. Podran participar en aquest concurs els aspirants que complisquen els requisits següents:   
 2.1.1. Ser funcionari de carrera, qualsevol que siga la seua situació administrativa, excepte el suspens en ferm mentre dure la suspensió i l’excedent voluntari per interès particular durant el termini legal obligatori de permanència en aquesta situació.  
 2.1.2. Pertànyer almenys a una de les escales corresponents als subgrups de classificació dels llocs que s’ofereixen.  
 2.1.3. Ser o haver sigut titular d’un lloc de la Universitat d’Alacant de la mateixa administració i sector al qual s’opta.  
 2.1.4. Complir, si escau, els requisits específics dels llocs que se sol·liciten establits en la RLT.  
    
 2.2. Tots els requisits hauran de complir-se el dia de finalització del termini de presentació de sol·licituds i mantenir-los fins al moment de la presa de possessió en la plaça.  
    
 3. Sol·licituds  
 3.1. Les persones interessades hauran d’indicar per ordre de preferència el lloc o llocs a què volen concursar, tant si apareix en l’annex I d’actuals vacants com en l’annex II de resultes. En aquest últim cas, amb la finalitat de proveir possibles llocs que queden vacants amb ocasió que els seus titulars actuals n’obtinguen un altre distint en aquest mateix procés.  
    
 3.2. La sol·licitud haurà d’ajustar-se al model adjunt com a annex IV i es presentarà juntament amb els informes relatius al seu expedient administratiu i a la seua formació a l’oficina principal del Registre General de la Universitat (edifici de Gerència i Serveis Generals del campus de Sant Vicent) o a les oficines auxiliars, ubicades en les secretaries de centre i a la Seu d’Alacant.  
 3.3. La sol·licitud, que s’ha d’emplenar a través del Campus Virtual es troba disponible en la carpeta “Expedient personal: e-Sol·licitud”,i incorpora els informes relatius a l’expedient administratiu i a la formació de l’aspirant. Per a elaborar-lo l’aspirant haurà de tenir en compte que:  
    
 3.3.1. Si té algun mèrit no arreplegat en l’informe de l’expedient administratiu que vulga fer constar, l’haurà de reflectir en l’apartat corresponent de la sol·licitud i acreditar-lo documentalment. Per als serveis prestats fora de la Universitat d’Alacant, aquesta documentació haurà d’estar expedida per l’òrgan competent responsable de la gestió de personal de l’organisme corresponent.  
 3.3.2. Si té cursos no arreplegats en l’informe de formació que vulga fer constar, ho haurà de reflectir en l’apartat corresponent de la sol·licitud i acreditar-ho documentalment, arreplegant les dades relatives als mateixos camps de l’informe de formació i tenint en compte el que estableix el barem que s’ha d’aplicar i la base 4.3 d’aquesta convocatòria.  
 3.3.3. Només s’aportarà la documentació que no es trobe en l’expedient, que haurà de tractar-se bé de còpia simple si està expedida per la Universitat d’Alacant, o bé de còpies autenticades notarialment o administrativament a través de confrontació si es tracta de documentació expedida per organisme distint a aquesta Universitat.  
    
 3.4. El termini per a la presentació de sol·licituds serà de 15 dies hàbils comptadors des de l’endemà de la publicació d’aquesta convocatòria en el Butlletí Oficial de la Universitat d’Alacant (BOUA).  
    
 3.5. Les renúncies o les variacions, si escau, que els concursants vulguen fer constar respecte de l’elecció o ordre de preferència dels llocs indicats en la sol·licitud d’admissió, només es consideraran si s’han fer dins del termini de presentació de sol·licituds esmentat en el punt anterior.  
    
 4. Baremació  
 4.1. Només podran ser considerats els mèrits obtinguts o computats fins a la data en què finalitze el termini de presentació de sol·licituds.  
    
 4.2. A l’efecte de la valoració de tots els apartats en què poguera tenir incidència, el temps de serveis prestats en comissió de serveis, millora d’ocupació o adscripció provisional es valorarà tal com s’estableix en la base 6 de les bases generals d’aplicació.  
    
 4.3. El concurs es resoldrà d’acord amb la valoració dels mèrits acreditats pels candidats atenent al barem que es detalla en l’annex III, amb les consideracions que es detallen a continuació:  
    
 4.3.1. Apartat B.2.- Cursos de formació genèrics  
 -          Es valoraran els cursos de formació de contingut no específic però que tinguen relació amb el treball que cal desenvolupar, d’acord amb les puntualitzacions que es detallen:  
 -          Si algun aspirant té un curs CECLEC haurà de declarar que no està inclòs en l’expedient acadèmic de la titulació o titulacions que tinga en l’apartat de cursos de formació de la sol·licitud. No obstant això, la comissió podrà exigir la presentació de l’expedient acadèmic, si ho considera procedent.  
 -          Es considerarà la formació següent, sempre que no es valore en l’apartat de cursos de formació específica C.3.:  
 -        Ofimàtica. Nivells avançats en entorn Windows de processament de textos, fulls de càlcul i bases de dades.  
 -        Organització i metodologia del treball.  
 -        Prevenció de riscos laborals: seguretat i salut.   
 -        Cursos relacionats amb sistemes de qualitat en laboratoris: Normes TRS 8470, 14122, 17978, etc.  
 -          Igualment, la comissió podrà valorar altres accions formatives segons el seu contingut no específic, que estiguen relacionades amb el treball que cal desenvolupar en els llocs als quals s’opta.  
 4.3.2. Apartat C.1.4.- Destinacions ocupades amb anterioritat   
 -          Obtindran 3 punts en aquest apartat els aspirants que en els últims 15 anys hagen estat destinats almenys 2 en el mateix servei o unitat de la plaça a què aspiren.  
 -          Obtindran 1,5 punts en aquest apartat els aspirants que en els últims 15 anys hagen estat destinats almenys 2 en els serveis o unitats anàlogues als de la plaça a què opten, d’acord amb la relació d’analogies establides en el barem.  
 4.3.3. Apartat C.2.- Titulació específica  
 -     Seran valorables com a titulació específica:   
 -        Per a la plaça d’Anàlisi:  
 · Llicenciatura en Química, amb 0,5 punts, Doctorat en Química, amb 1 punt; serà valorable només una titulació.  
 -        Per a la plaça de Cartografia de Recursos Naturals:  
 · Llicenciatura en Biologia, amb 0,5 punts, Doctorat en Biologia, amb 1 punt; serà valorable només una titulació.  
 -        Per a la plaça de Microscòpia:  
 · Llicenciatura en Química, amb 0,5 punts, Doctorat en Química, amb 1 punt; serà valorable només una titulació.  
 -        Per a la plaça de Genòmica i Proteòmica:  
 · Llicenciatura en Biologia, amb 0,5 punts, Doctorat en Biologia, amb 1 punt; serà valorable només una titulació.  
 4.3.4. Apartat C.3.- Cursos de formació específica  
 -          La Comissió determinarà els cursos que s’han de considerar en aquest apartat, entre els al·legats pels aspirants, el contingut dels quals tinga relació directa amb les competències que cal desenvolupar en la subunitat de destinació a què s’opta, tenint en compte el detall següent:

|  |  |
| --- | --- |
| Anàlisi | Espectrometria d’emissió de plasma acoblat inductivament (ICP)  Espectrometria de masses acoblada a ICP (ICP-MS)  Tècniques cromatogràfiques  Acoblament ICP-MS a tècniques cromatogràfiques  Ablació làser en ICP   Microones  Tècniques instrumentals d’anàlisi |
| Cartografia de Recursos Naturals | Cartografia i CAD  Sistemes d’Informació Geogràfica (SIG/GIS)  Tècniques GPS, etc.  Teledetecció i percepció remota  Fotointerpretació i anàlisi espacial  Ordenació territorial  Medi ambient. Flora, vegetació i fauna  Ecologia del paisatge  Recursos naturals i patrimoni natural |
| Microscòpia | Microscòpia òptica  Microscòpia confocal  Microscòpia electrònica d’escaneig  Microscòpia electrònica de transmissió  Microscòpia electrònica d’alta resolució  Microscòpia electrònica amb resolució atòmica  Microanàlisi  Anàlisi d’imatge  Tècniques instrumentals d’anàlisi |
| Genòmica i proteòmica | Anàlisi genètica i proteòmica  Genètica molecular i forense  Bioinformàtica en genòmica i proteòmica  Microbiologia molecular  Identificació genètica  Tècniques en bioquímica i diagnòstic molecular PCR. PCR quantitativa  Instrumentació i aplicacions d’espectrometria de masses en proteòmica   Tècniques instrumentals d’anàlisi |

-          Si algun aspirant té un curs CECLEC haurà de declarar que no està inclòs en l’expedient acadèmic de la titulació o titulacions que tinga en l’apartat de cursos de formació de la sol·licitud. No obstant això, la comissió podrà exigir la presentació de l’expedient acadèmic, si ho considera procedent.  
 -          Igualment, la comissió podrà valorar altres accions formatives d’acord amb el seu contingut específic que estiguen relacionades amb el treball que cal desenvolupar en els llocs a què s’opta.  
 -          En el supòsit que haja d’operar el mecanisme de provisió de llocs de treball relacionats en l’annex II, la comissió valorarà els cursos el contingut dels quals siga considerat específic per al supòsit que s’ha de proveir, tenint en compte així mateix el nivell i, si escau, la data de realització.  
 4.3.5. Apartat C.4.- Altres mèrits específics  
 - Es valorarà:   
 1.      Amb un màxim de 0,25 punts cada un dels subapartats següents, sempre en relació amb les funcions que cal desenvolupar en el lloc sol·licitat i tenint en compte les especificacions establides en l’apartat de cursos de formació específics:  
 -          Participació en publicacions, a raó de 0,1 punts per participació.  
 -          Col·laboració tècnica en projectes d’investigació, a raó de 0,1 punts per col·laboració.  
 -          Participació en congressos (assistències, ponències, comunicacions), seminaris o jornades, a raó de 0,1 punts per participació.  
 -          Assistència a congressos, seminaris o jornades, a raó de 0,05 punts per assistència.  
 2.      Es valorarà amb un màxim de 2 punts la participació en grups d’activitats referides al sistema de qualitat en l’administració pública (plans estratègics, cartes de serveis, avaluacions de serveis, etc.) a raó de 0,25 punts per grup en què s’haja participat, sempre que aquesta participació estiga degudament acreditada.  
 3.      Es valoraran amb un màxim d’1 punt els cursos de formació el contingut dels quals tinga relació directa amb les àrees específiques indicades en la base 4.3.4, impartits per altres organitzacions de les arreplegades en l’esmentat apartat, a raó de 0,02 punts per hora.  
 4.3.6. Apartat D.- Entrevista amb memòria  
 -          Els aspirants que hagen obtingut com a mínim 15 punts en la valoració dels apartats A, B i C del barem hauran de presentar la memòria que es requereix per a fer l’entrevista en el termini que establisca la comissió.  
 -          La presentació de la memòria i la realització de l’entrevista per l’aspirant en relació amb la plaça sol·licitada serà requisit imprescindible per a mantenir la seua opció a la plaça.  
 -          Es valorarà amb un màxim de 5 punts la memòria presentada per l’aspirant, relativa a l’anàlisi del lloc de treball a què s’opta i a les propostes i iniciatives del concursant en relació amb aquest.  
 -          Els aspectes que s’han de valorar de la memòria seran la qualitat dels continguts, l’ordre, la claredat i concreció, el rigor en l’anàlisi i la creativitat, la fonamentació i viabilitat de les propostes i iniciatives presentades.  
 -          La memòria constarà d’un màxim de cinc pàgines escrites per una sola cara amb un nombre de línies que pot oscil·lar entre 40 i 50, respectant el marge esquerre de 2 cm i dret d’1 cm. La lletra ha de ser Arial amb cos del 12.  
 -          Es presentarà una memòria original i nou còpies per cada un dels llocs a què s’opta. La memòria original haurà d’estar signada per l’aspirant en cada una de les pàgines, no així les còpies, en què no haurà d’aparèixer cap dada que puga identificar els aspirants, amb l’objectiu de garantir-ne l’anonimat en la identitat.  
 -          La memòria original signada per l’aspirant i les 9 còpies sense cap identificació, hauran d’estar incloses en un sobre al qual s’adjuntarà la caràtula que figura com a annex V a aquesta resolució.   
 La memòria haurà de presentar-se a l’oficina principal del Registre General de la Universitat (edifici de Gerència i Serveis Generals del campus de Sant Vicent) que la traslladarà al secretari de la Comissió.  
 L’aspirant es quedarà amb una còpia de la caràtula segellada pel Registre.  
 -          Una vegada s’acabe el termini de presentació de les memòries es numeraran les caràtules i memòries de manera aleatòria, per a garantir en tot cas l’anonimat de la documentació que ha de valorar la comissió.  
    
   
    
 4.4. La comissió publicarà:  
 4.4.1. Resolució amb la valoració dels apartats A, B i C del barem, en què s’establirà termini perquè les persones interessades puguen presentar les reclamacions o esmenes que consideren oportunes.  
 4.4.2. Resolució per la qual s’establirà el termini perquè els aspirants que hagen obtingut com a mínim 15 punts en la valoració dels apartats A, B i C presenten la memòria que es requereix per a fer l’entrevista.  
 4.4.3. Resolució per la qual es convoca a l’entrevista. L’ordre de realització de les entrevistes serà l’alfabètic, començant per la lletra “Z” d’acord amb la Resolució de 3 d’abril 2008 de la Conselleria de Justícia i Administracions Públiques per la qual es determina la lletra per a fixar l’ordre d’intervenció dels aspirants a les proves selectives.  
 4.4.4. Resolució amb la valoració de l’apartat D del barem, en què s’establirà termini perquè les persones interessades puguen presentar les reclamacions o esmenes que consideren oportunes.  
    
 5. Adjudicació  
 5.1. Una vegada resoltes les reclamacions o esmenes es publicarà resolució amb la valoració definitiva i la proposta d’adjudicació.  
    
 5.2. Per a l’elaboració de la proposta d’adjudicació, els empats en la puntuació final es resoldran atenent al que estableix la base 9 de les bases generals d’aplicació.  
    
 5.3. A la vista de la proposta d’adjudicació publicada per la Comissió de Valoració encarregada de resoldre el concurs, el gerent resoldrà la publicació de l’adjudicació dels llocs.  
    
 5.4. El Servei de Gestió de Personal assenyalarà en cada cas la incorporació al nou lloc de treball, amb la finalitat de no perjudicar el servei que estigueren desenvolupant els concursants seleccionats.  
    
 6. Comissió de valoració  
 6.1. La comissió de valoració d’aquesta convocatòria estarà integrada pel president, el secretari i 7 vocals.  
    
 6.2. El funcionament de la comissió de valoració s’haurà d’adaptar al que estableix la Llei 30/1992, de 26 de novembre, de règim jurídic de les administracions públiques i del procediment administratiu comú, per als òrgans col·legiats en el Decret 33/1999, de 9 de març del Govern valencià.  
    
 7. Publicació  
 7.1. D’acord amb l’article 59.6 b) de la Llei 30/1992, de 26 de novembre, a l’efecte de notificació les resolucions i els anuncis successius es publicaran en el tauler d’anuncis de l’edifici de Rectorat i Serveis Generals o per qualssevol altres mitjans, si cal.  
 7.2. Tots els annexos referits en aquesta convocatòria podran consultar-se en la pàgina web del Servei de Selecció i Formació  
 <http://www.ua.es/va/servicios/syf/selecfor/concursos/actual/index.html>  
    
    
 8. Informació  
 La informació referent a aquesta convocatòria i els actes que se’n deriven que requerisquen publicació, a efectes divulgatius podran ser consultats en el web del Servei de Selecció i Formació de la Universitat d’Alacant, adreça:  
<http://www.ua.es/va/servicios/syf/selecfor/concursos/actual/index.html>  
    
 9. Recursos  
 Contra la convocatòria, les seues bases i tots els actes administratius que se’n deriven, els quals esgoten la via administrativa, hom pot interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l’endemà de la publicació, d’acord amb el que estableixen l’article 109 de la Llei 30/1992, de 26 de novembre, de règim jurídic de les administracions públiques i del procediment administratiu comú, l’article 6.4 de la Llei Orgànica 6/2001, de 21 de desembre, d’universitats i l’article 46 de la Llei 29/1998, de 13 de juliol, reguladora de la jurisdicció contenciosa administrativa. Potestativament, podran interposar recurs de reposició en el termini d’un mes, comptador a partir de l’endemà de la publicació d’aquesta convocatòria, davant el rector, segons el que disposa l’article 116 de la Llei 30/1992, redactat d’acord amb la Llei 4/1999, de 13 de gener. Tot això, sense perjudici que s’utilitze qualsevol altra via que es considere oportuna.  
 Davant les actuacions de la Comissió de valoració, es podrà interposar un recurs d’alçada, previst per l’article 114 de la Llei 30/1992, redactat d’acord amb la Llei 4/1999, de 13 de gener, en el termini d’un mes, comptador des de l’endemà de les publicacions o notificacions. El recurs podrà ser interposat davant l’òrgan que haja dictat l’acte que s’impugna o davant el rector com a òrgan competent per a resoldre’l.  
    
    
 Alacant, 12 de juny de 2009  
    
 El gerent  
    
    
    
    
Signat: Rafael Carrillo Paños





[Carretera Sant Vicent del Raspeig s/n  
03617 Sant Vicent del Raspeig - Alacant  
 Tel. 48 451 7871 - Fax 90 140 4549](https://www.google.es/maps/@44.440614,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12734&trk=tyah&trkInfo=tarId%7P4377387539304%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)